text: Ville slukke friture-brand med vand
  05 september 2011 kl. 06.21
  En 23-årig kvinde fik forbrændinger på hænder og i ansigtet, da hun forsøgte at slukke en brand i en frituregryde med vand i en lejlighed i Ørstedsgade i Vejle.
  Alarmen indløb kl. 21.47.  Der var høje flammer fra en gryde med friturefedt. Og beboeren havde ikke hørt, at man aldrig må prøve at slukke en brand i friture med vand. Det eksploderer nærmest.
  Ilden skal i stedet slukkes ved at smide noget over gryden.Et grydelåg, hvis man har et, der er stort nok - eller et tæppe. Det er den eneste måde, ilden kan slukkes på. 
  Der skete ingen skade på ejendommen.
  